Ubehandlet bar kledning må alltid først grunnes med Butinox Futura Grunning. En slik olje/alkyd–grunning vil trekke inn i treverket og fylle porer. I tillegg tar grunningen med seg råte– og sopphindrende midler inn i overflaten. Grunning er også viktig for å gi best mulig vedheft til toppstrøkene.
Delvis nedbrutte (nedslitte) behandlinger må flekkgrunnes før overmaling. Typisk kan den tidligere behandlingen være helt nedbrutt, helt eller delvis ned til bart treverk, for eksempel på de høvlede kantene. Da er det viktig å gå over med skrape/sandpapir, slik at man fjerner det som er løst, inkl løse trefibre. I tillegg må det grunnes på de flekkene/feltene som har bart treverk, før toppstrøk med Butinox Futura.